Maimane bedank as leier van die DA | Maroela Media
Mmusi Maimane, leier van die Demokratiese Alliansie, het Woensdag sy bedanking ingedien as leier van die party.
"Dit is met groot hartseer dat ek vandag my bedanking indien as leier van die Demokratiese Alliansie om te bly voortbaklei vir die visie waarin ek so sterk glo, en die land waarvoor ek so lief is," het hy tydens 'n perskonferensie gesê.
Maimane sal steeds die amp as parlementêre leier vervul tot die einde van die jaar waarna die DA-kongres 'n nuwe leierskap sal aanwys.
Hy het elke DA-lid, aktivis, openbare verteenwoordiger, en personeellid van die DA bedank dat hulle onverpoosd saam met hom gewerk het. "Ek wil ook dankie sê vir elke provinsiale leier saam met wie ek die afgelope vier jaar gewerk het. Baie dankie vir julle ondersteuning."
Maimane het ook James Selfe uitgesonder wat "onbaatsugtig as voorsitter van die federale raad gedien het." "Ek wil ook dankie sê vir my vriend, Athol Trollip, wat vandag saam met my hier is. Ek wens die DA alle sukses toe vir die toekoms onder die leiding van Helen Zille as die nuwe voorsitter van die federale raad."
Voorwaar 'n hartseer dag
Hy gaan duisende saam hom neem en ek glo hy gaan n nuwe party stig. DA se doppie is nou geklink.
Ag hy musi in die eerste plek leier gewees het nie.
Nou toe nou het dit te warm geraak of steek hy dalk iets weg lol kyk maar sy geraamtes gaan ook uitkom
Sjoe hy is kwaad vir die wit afrikaners, in sy bedanking se he n Afrikaanse koerant het hom geteiken en die "minority" wil weer oorneem.